
P li  A E F A T 1 O. 


Imposito  milii  dissertationem  scribendi  officio,  ut 
summos  in  medicina  et  chirurgia  acquiram  hono- 
res, diu  cum  haesitassem,,  ex  pathologia  et  therapia 
morbum  describendum  mihi  elegi,  quem  ipsi  mihi 
videre  et  tractare,  dum  Krukenbcrgii  illustris- 
simi illius  scholas  praestantes  clinicas  Halac  fre- 
quentassem, saepius  contigerat,  gastritidem.  Perlec- 
tis auctorum  dc  hoc  morbo  sententiis,  quorum 
opera  mihi  erant  in  promptu,  quaeque  inveni  no- 
tatu digna  collegi,  iisque  nonnulla  adjeci,  quae  ex 
morbi  intuitu  didiceram.  Quae  omnia,  ut  in  tirone 
exiguis  scientiis  pollente,  nec  tam  crebra  ut  necesse 
est  experientia  armato  solummodo  exigua  esse  pos- 
sunt. Nihil  tamen  dixi,  studio  commotus  novi  ali- 
quid afferendi,  sed  quaeque  sum  effatus,  ita  mihi 
habui  persuasa,  ut  aliter  nec  sentire,  nec  dicere 


Vi 


potuerim.  Accipias  igitur  opusculum  meum  Tu,  pa- 
ter optime,  cujus  nomen  libelli  fronti  impositum, 
tanquam  merae  pietatis  signum;  accipe  L.  B.  tecum- 
que  reputa,  tironem  libellum  conscripsisse,  qui  ju- 
venili animo  hoc  vel  illud  dicere  potuerit,  quae 
aetate  provectiori,  cum  aucta  accesserit  experientia 
et  penitior  rerum  cognitio,  se  scripsisse  libenter 
deprecaretur. 


' GAP  U T I. 

DIAGNOSIS. 


§•  I- 

(jrastritis  inflammatio  etiam  ventriculi,  cardialgia 
inflammatoria,  phlegmone  ventriculi,  febris  stoma- 
chica inflammatoria  appellatur. 

Quae  veram  adesse  ventriculi  inflammationem 
symptomata  indicant,  sequentia  exhibentur.  Dolo- 
res summa  violentia  concepti  ventriculi  regionem 
urendi  vel  pungendi  sensu  afficiunt;  majori  deinde 
gradu  aut  minori  aegrotum  excruciantes,  praecipue 
de  columna  vertebrali  et  lateribus  ad  regionem  epi- 
gastricam diffunduntur,  cibo  vel  levissimo  in  corpus 
suscepto,  simul  atque  in  stomachum  pervenerit,  spi- 
ritu ducendo  et  abdomine  pressione  quadam  affecto, 
quod  lecti  imo  efficitur  tegumento,  corpore  denique 
ructu,  sternutatione,  tussi,  positus  mutatione  com- 
moto ita  augentur,  quos  aegrotus  vix  amplius  tole- 
rare possit. 

Ventriculi  crescit  irritabilitas;  neque  nausea, 
ructus,  vomitus  dolore  conjunctus  deficit,  neque  an- 
gores urendi  sensu  aegrotum  distrahentes  deside- 
rantur, quae  omnia  nutrimentis  blandissimis  imo 
accidere  solent  susceptis.  Cibi  deinde  in  stoma- 
chum demissi  aut  soli  aut  cum  bile,  colore  viridi, 
conjuncti  vomitu  ejiciuntur. 

Inflammatio  vero  inde  initium  capere  solet,  quod 
frigoris  sensu  majoris  aegrotus  afficitur,  cui  calor 
succedit  violentior  praecipue  in  corporis  partibus 
internis.  Quodsi  ventriculi  inflammatio  genuina 
exstiterit,  febrem  aculam  prodire  observamus. 

Abdomen  usque  regionem  umbilicalem  tensum 
esse  et  Calidum  conspicitur,  dum  aegrotum  admo- 
dum vehemente  siti  vexatum  atque  scrobiculi  cordis 
angustiis  oppressum  quam  maxime  inquietum  jacere 
videmus. 

Morbo  deinde  aucto  qua  ratione  vomitus  in- 
creverit, alvi  dejectio  minuitur  ac  denique  cessat. 
Febris  si  initio  defecerit,  accedit,  si  vero  exsti- 
terit, violentior  procedit.  Quod  intestinis  omnibus 
fieri  solet  inflammatis  pulsus  exiguus,  celer,  inae- 
qualis, saepius  intermittitur,  interdum  vero  major 
fit  ac  durior.  Inflammatione  semper  increscente  in- 
somnia et  aegroti  conditio  accedit  maxime  inquieta; 
siti  vehementissima  os  siccitate  laborat  haud  exigua. 
Aegroti  urinam  haud  multam  emittunt,  spiritum  bre- 
viter et  celerrime  ducunt,  potusqne  demissione  spas- 
mum sustinente,  hydrophobia  afficiuntur. 

Ventriculi  regione  ad  summum  gradum  dolores 
evehuntur,  quibus  sensus  oritur  singularis,  unde 
scapulae  detrahi  videantur.  In  praecordiis  dolo- 
rifica  pulsatio  vexat  aegrotum.  Simul  turgor  vita- 
lis, quum  e facie  evanescat,  lineamenta  patefacit 
hippocratica.  Singultum  inter  dolorificum  extremi- 
tates refrigerantur,  viribusque  omnino  decrescenti- 
bus talis  organismi  exsistit  imbecillitas,  qualem  in 
ceteris  inflammationibus  raro  observamus.  Cutis 
Uviditatem  exhibet,  os  male  olet,  deliria,  spasmi, 

animi  deliquia  oculique  concidentes  animadver- 
tuntur. 

Quo  si  inflammatio  pervenerit  letlialem  morbi 
exitum  in  gangraenam  plerumque  adesse  conspici- 
mus. In  regione  epigastrica  omnes  tunc  subito 
remittuntur  dolores  et  abdomen  admodum  intu- 
mescit, dum  aegrotus  mentem  sanam  sibi  semper 
servat.  Corpus  si  tangas,  frigiditate  obductum  est, 
ac  sudore  tegitur  lento  et  tenaci. 

Mors  denique  supervenit  inter  animi  deliquia 
corporisque  convulsiones. 

Signa  autem  inflammationi  propria,  rubor,  tu- 
mor, lymphae  plasticae  extravasata  atque  exitus  ga- 
stritidis: suppuratio,  induratio  et  gangraena  oculis 
nostris  aegroto  adhuc  superstite  subducuntur.  Ca- 
daveris vero  sectione  instituta  vasa  majori  aut  mi- 
nori sanguinis  copia  abundasse  apparuit.  Materiam 
quoque  fibrinam  aut  ventriculi  ipsius  substantiam 
intrasse  aut  superficiem  ejus  diffusam  esse  conspi- 
citur, unde  plerumque  pseudoinembranae  forman- 
tur. Quum  vasa  sanguifera  nimis  sint  repleta  atque 
exsudata  etiam  exstiterint,  ventriculi  cavum  nimis 
angustum  evadere  atque  ejus  membranae  intu- 
mescendam prae  se  ferre  videntur. 

§•  2. 

Neque  tamen  inflammatio  tam  pura  semper  ex- 
sistit, sed  interdum  etiam  variatur. 

1)  Partes  affectae  discrimen  exhibent: 

Membrana  praecipue  ventriculi  serosa  morbo 
corripitur,  unde  tanta  dolores  augentur  vehementia, 
ut  pressuram  lecti  tegumento  effectam  aegroti  vix 
tolerare  possint.  Symptomata  simul  peritonitidis 

patefiunt  extensa,  neque  vehementissimus  exsistit 
vomitus.  Quae  gastritis  tunc  quidem  orrhymenitis 
appellatur. 

Si  membranam  inflammatio  mucosam  infesta- 
verit, cui  morbo  gastritidis  erysipelaceae  nomen 
tribuerunt,  symptomata  non  oriuntur  tam  manifesta. 
Irritabilitas  quaedam  atque  abdominis  extensio  vo- 
mitusque,  unde  mucus  vulgo  ejicitur,  interdum  so- 
lummodo adesse  conspicitur.  Rubore  linguam  in- 
fici, aut  puncta  tantum  ibi  provenire  rubigine  tincta, 
majoris  momenti  signum  est. 

Cadavere  secto  telam  inflammatione  correptam 
esse  cellulosam  patefactum  est,  cujus  vero  certa 
diagnosis  adhuc  desideratur.  Hanc  inflammationem 
phlegmonosam  sunt  qui  nuncupent,  alii  vero  totius 
ventriculi  membranarum  inflammationem  hoc  no- 
mine designant.  Symptomata  esse  vehemenlissima, 
late  extensa,  linguam  rubram  atque  vomitum  ina- 
nem dicunt. 

De  membranae  inflammatione  muscularis  res  in 
obscuro  adhuc  est  posita,  vomitum  vero  ac  singul- 
tum prae  caeteris  maxime  valere  dicunt. 

Cadaveris  inspectio  glandularum  quoque  inflam- 
mationem exhibuit,  cujus  vero  qui  certam  diaguo- 
sim  proferre  studuerunt  labor  frustraneus  evasit  us- 
que ad  nostrum  tempus. 

Qua  membrana  ventriculi  mucosa  corripitur, 
plurimum  occurrit  inflammatio,  et  quum  cum  aliis 
ventriculi  morbis  spasmodicis  facilis  commutatu  fieri 
possit,  quod  summum  aegroto  afferre  potest  detri- 
mentum, digna  est,  in  quam  accuratius  inquiratur. 
Haec  etiam  ipsa  forma,  cur  de  ventriculi  inflamma- 

tioue  libellum  componerem,  occasionem  mihi  sup- 
peditavit, cum  in  Ilalense  clinico  saepius  morbum 
et  tristem  ejus  eventum  observassem. 

Acutam  haec  inflammatio  naturam  rarius  exhi- 
bet, sed  chronicam  plerumque  indolem  patefacit 
atque  hac  in  forma  vulgo  statim  prodit.  Sympto- 
matibus vero  haud  clare  et  perspicue  in  oculos 
incidentibus  saepius  lit  ut  nequaquam  agnoscatur. 
Pressione  affici  in  stomacho  aegroti  conqueruntur, 
praecipue  postquam  cibos  suinserunt  firmiores,  quod 
etiam  si  factum  est  dolores  mox  exsistunt.  Quarta 
vel  dimidia  horae  parte  post  cibos  receptos  prae- 
terlapsa, sensatio  illa  dolorifica  locum  vulgo  obtinet. 
Dolorum  vero  decursus  propriae  ac  singularis  est 
naturae,  cum  in  tergo,  praecipue  ad  columnam  ver- 
tebralem originem  cepisse  videantur,  ad  ventriculum 
descendunt,  et  maxime  saevire  mox  incipiunt.  Una 
cum  hac  pressione  nausea  prodit  vomitusque,  quo 
cibi  modo  atcpie  polus,  mucus  modo  aquosus  ejici- 
tur. Aquae  candidae  magna  copia  in  os  aegroti 
uno  tenore  confluit.  Vomitu  facto  aegrotus  multum 
sublevatur.  Dolores  cibis  conceptis  semper  sem- 
perque  revertuntur  atque  hominem  maxime  affligunt, 
unde  sudor  totum  per  corpus  et  quidem  frigidus 
erumpit  et  antequam  omnia  ejecta  sint,  quae  susce- 
perint, saeviendo  non  desistunt.  Lingua  atque  oris 
cavum  rubigine  inficitur,  papillis  linguae  multum 
eminentibus,  superficies  vero  terra  calcaria  videtur 
esse  oblita.  Si  regionem  tangas  epigastricam,  et  hic 
praecipue  pylori  regionem,  magnam  adesse  obser- 
vabis seusibilitalem.  Saepissime  sentimus  in  lior, 
loco  praeclaram  pulsationem,  quae  epigastrica  no~ 

minatur,  et  originem  ducit  de  aucta  vasorum  acti- 
vitate. Febris  ab  initio  non  exsistere  solet,  sed 
adesse  dedolatio  totius  corporis  ac  membra  tanquam 
fracta  sentiuntur.  Obstructio  alvi  fere  semper  ad- 
est. Haec  chronica  ventriculi  inflammatio  quasdam 
tantummodo  hebdomades  durare  solet;  dolores  et 
molestiae  primum  remittuntur  ac  denique  omnino 
cessant,  ita  ut  aegroti  optima  frui  videantur  valetu- 
dine. Recidiva,  quae  vivendi  ratione  bona  atque 
recta  evitantur,  rarius  primo  post  annos  quosdam 
aut  anni  spatium  incidunt.  Vehementissime  aegroti 
tunc  quidem  affecti  semper  febricula  quodammodo 
laborant. 

Si  interstitia  interdum  adsint,  regio  epigastrica 
irritabilitatem  quandam  retinet.  Nisi  aegroti  diae- 
tam optimam  atque  exquisitam  observent  stomachi 
pressione  semper  laborant. 

Saliva  in  ore  perpetuo  confluit,  alvusque  gra- 
viter obstruitur.  Homines  admodum  irritabiles  sunt, 
ad  iram  inclinantur  et  quotidie  marcere  in  om- 
nium oculos  incidit.  Vomitus  cibo  vel  blandissimo 
suscepto  matutino  imo  tempore  cum  homo  jejunus 
sit,  semper  revertitur. 

Si  chronica  inflammatio  ad  summum  gradum 
evecta  est,  atque  si  degenerationes  exsistere  incepe- 
runt, materies  in  ejectis  animadvertitur,  quae  ex 
nigro  grisea,  sedimenti  coffeae  similitudinem  ha- 
bet. Haec  materia  ventriculi  membranis  secernitur 
ct  nominatur  melanosis.  Ventriculi  degeneratio- 
nes, quae  chronicis  inflammationibus  primo  oriun- 
tur ac  deinde  maxime  foventur,  primum  quidem 
membranae  mucosae  inhaerent,  deinde  vero  per  lo- 
tius ventriculi  membranas  diffunduntur. 

Quod  ad  hujus  degenerationis  situm  pertinet, 
difficilius  distinguitur. 

a)  Si  in  cardia,  quod  rarius  accidere  solet,  se- 
dem occupat,  chronicae  gastritidis  omnia  sympto- 
mata aegroti  patefaciunt;  sentiunt  in  scrobiculo  cor- 
dis dolores,  et  quos  cibos  deglutiunt  pectori  inhae- 
rescere iis  videntur.  Si  vero  in  regione  cardiaca 
multum  increscit  induratio,  et  cum  oesophagi  lumen 
in  inferiori  parte  magis  angustum  exstiterit,  cibi 
etiam  aegre  demittuntur. 

Cum  enim  ibi  accumulentur  cibi,  oesophagum 
extendunt,  eoque  angoribus  pectus  affligunt,  impedi- 
mentaque,  quin  spiritus  bene  ducatur,  constituunt, 
atque  efficiunt  dolores  in  spinae  dorsalis  regione. 
Haec  mala,  antequam  cibi  ejecti  sint,  non  remittun- 
tur neque  desinunt.  Liquida  facilius  sed  cum  strepitu 
demittuntur.  Specillum  ad  oesophagum  exploran- 
dum, si  usque  ad  cardiam  descenderit,  in  impedi- 
menta incidat,  necesse  est.  Aegroti  celeriter  mar- 
cent, debilitate  laborant  animique  tristitia.  Si  ho- 
minum, qui  huic  morbo  occubuerunt,  cadavera  dis- 
secantur, cardiam  modo  apparet  induratam  esse  at- 
que angustiorem,  modo  vero  in  exulcerationem  trans- 
iissc  1). 

b)  Si  chronica  inflammatio  atque  induratio  in 
ventriculi  fundo  sedem  occupat;  quod  in  iis  homi- 
nibus praecipue  animadvertitur,  qui  cibos  immo- 
dice consumere  consueti  sunt,  aegroti  mucum  vo- 
mitu ejiciunt. 


1 ) II  a lier  i disseri,  patholog.  T.  III.  p.  31.  Portal  patlio- 
logische  Anatoraie.  5r  Bd.  S.  204. 

c)  In  pylori  regione  morbus  vulgo  animadver- 
titur. Gastritidis  chronicae  tunc  quidem  omnia  ob- 
servantur symptomata,  et  primis  praecipue  post  coe- 
nam  horis  patefiunt.  Omnia  quae  susceperint  aegroti 
rursus  ejiciunt,  si  cum  degeneratione  major  etiam 
pylori  exstiterit  angustia.  Pyloro  autem  affecto, 
interdum  accidit  ut  aegrotus  haudquaquam  vo- 
mat, et  fieri  soleat,  si  regio  pylorica  quidem  dege- 
nerata neque  vero  angustior  reddita  est. 

Ructus  deinde  male  olet,  spiritus  vix  ferendus, 
quod  cibis  proficiscitur  nimis  longum  tempus  in  ven- 
triculo morantibus.  Si  induratio  in  exulcerationem 
transierit  odor  praecipue  existitit  fortissimus,  qui 
etiam  observatus  est,  si  sacci  forma  cetera  pars  ven- 
triculi extendatur;  unde  cibos  ibi  accumulatos  in 
corruptionem  transire  necesse  est.  Praeterea  dege- 
nerati pylori  regio  facillime  doloribus  afficitur  al- 
vusque segnes  ejectiones  exhibet.  Si  chronica  in- 
flammatio et  degeneratio  multum  processerit  mate- 
ries illa  antea  descripta  in  evomitis  est  spectanda. 
Quoniam  aegroti  macie  collapsi  sunt,  tactu  etiam 
pylori  induratio  est  percipienda.  Hecticae  febris 
omnia  accedunt  symptomata:  insomnia,  macies  ex- 
sistunt, cutis  sicca  atque  pedes  oedematosi,  capilli 
decidunt;  livido  facies  obducitur  pallore,  tristitia 
et  majori  animus  afficitur  morositate.  Mors  vero 
quieta  angoribus  plerumque  caret. 

d)  Singulos  interdum  tantummodo  locos  in  magna 
atque  parva  ventriculi  curvatura  degeneratos  esse 
apparet;  quodsi  acciderit  hic  etiam  chronicae  edun- 
tur inflammationis  symptomata. 

Phaenomena  interdum  omnia,  praecipue  vero 

vomitus  quasdam  mutationes  subeunt.  Omnino  in- 
terdum deficit  aut  postea  evanescit  quamvis  malum 
summopere  augeatur.  Ita  vulgo  accidit,  si  omnes 
ventriculi  membranae  corii  instar  crassiores  evase- 
runt unde  motus  prodere  nequeat  necessarios. 
Sententia  illa  Magendie,  ex  qua  ventriculum  in 
vomitu  contrahi  necesse  non  sit,  inde  confutatur. 
Si  sacci  etiam  specie  membranae  extensae  sint  vo- 
mitus desideratur.  In  abdominis  interiore  parte 
doloribus  distrahi  aegroti  tunc  conqueruntur,  qui 
inter  vesicam  interdum  urinariam  intestinumque 
rectum  incipiantur.  Quod  jam  supra  commemora- 
vimus, vomitus  etiam  desideratur  si  malum  in  py- 
loro sedem  occupat,  neque  vero  angustiorem  illum 
officit ; si  ventriculus  denique  degeneratus  lymphae 
exsudatione  plasticae  vicinis  partibus  concreverit, 
deesse  observamus. 

i 

Quarum  diagnosin  modo  exposuimus  degene- 
rationum, hypertrophiam  modo  videmus  telae  cel- 
lulosae, quae  membranam  mucosam  cum  serosa 
conjungit,  atque  in  crassum  corpus,  candidum,  adipi 
simile  mutatur,  cui  pseudoplasmata  intexta  sunt 
fibrosa;  unde  ventriculi  membranae  crassiores  eva- 
dunt carlilaginisque  cohaerentiam  patefaciunt.  Modo 
membranae  interdum  mucosae  excrescentiae  nascun- 
tur fungosae,  vel  ventriculi  locus  affectus  in  mas- 
sam degenerat,  modo  polypi,  modo  fungi  medulla- 
ris similitudinem  prae  se  ferentem.  Rarissime  totus 
ventriculus  degeneratione  illa  afficitur;  telam  inter- 
dum cellulosam  hypertrophicam  fieri  observatur, 
atque  adiposam.  Quae  omnes  degenerationes  serius 
ociusve  in  exulcerationem  transeunt;  inde  mortem 
fere  semper  mox  invitari  supra  demonstravimus. 

2)  Ex  inflammationis  extensione  discrimen  con- 
stituitur. Inflammatio,  aut  in  pyloro  aut  in  cardia, 
aut  majori  aut  minori,  aut  in  anteriori  aut  poste- 
riori ventriculi  superficie  sedem  suam  occupat  at- 
que diffunditur.  Si  chronica  est,  in  pyloro  vulgo 
animadvertitur. 

3)  Quod  ad  modum  pertinet  quo  aut  facilius 
aut  difficilius  inflammatio  agnoscatur  inter  manife- 
stam et  occultam  differentias  proponunt.  Ouae  ca- 
davera dissecta  Valsalva  et  Morgagni  1),  de 
Haen  2),  Stoll  3),  Mohrenheim  4),  aliique 
descripserunt,  sine  ullo  vomitu,  dolore  etc.,  in- 
flammationes vel  maximas  exstitisse  demonstrant. 
Quem  Stoll  aegrotum  curaverat,  ab  initio  multo 
vomitu  affectus  est.  Santesson  5)  se  in  femi- 
nae peripneumonia  intereuntis  tertio  jam  die  cada- 
vere, cum  ventriculum  inspexisset,  majus  foramen, 
gangraenam  et  inflammationem  observasse  narrat, 
neque  tamen  aegrota  de  ventriculi  doloribus  con- 
questa est.  Mich aciis  6)  inflammationes  memo- 
ravit, ubi  tartaro  emetico  vehementissiinus  vomitus 
excitatus  esset,  nullus  tamen  dolor  est  conceptus. 
Vide  etiam  Hufeland  annal.  II.  Bd.  S.  30. 

Chronica  praecipue  inflammatio  occulta  est,  ubi 
malum  pro  cardialgia  saepius  libentiusque  nostris 
temporibus  habetur.  Sunt  etiam  casus  acuti,  qui 


Epistol.  49.  §.  14. 

2)  Rat.  med.  IX.  pag.  63. 

3)  Rat.  mcd.  III.  pag.  384. 

"Wiener  Bcitrage  2.  Bd.  S.  235. 

Schwed.  Abhandl.  llr  Bd. 

6)  Bibi,  lr  Bd.  3s  St.  S.  274. 

haud  manifesti  observati  sunt.  Quae  sequuntur 
symptomata  tunc  tantum  in  oculos  incidunt:  febris 
exigua,  dolor  in  ventriculo  descendens  interdum  et 
adscendens;  appetitus  absentia,  oris  rubigo,  illa  al- 
bescens lingua;  si  ad  intestini  inferiorem  partem 
inflammatio  descendit,  dolores  colici,  diarrhoea  aut 
obstructio  exsistit. 

Summi  momenti  est  ea  gastritidis  forma  decursu 
saepius  serpente,  quam  cum  medici  non  semper  bene 
discernant,  cum  aliis  morbis  haud  raro  commutant 
Haec  inflammatio  infantes  praecipue  infestat  Hac 
de  re  scripserunt:  Jager  *)  et  Cruveilhier *  2). 
Si  ad  lucem  provenerint  usque  ad  illud  tempus,  quo 
tres  aut  quatuor  annos  nati  sunt,  infantes  morbo 
sunt  obnoxii;  praecipue  vero  accidere  solet,  si  ma- 
ter lac  praebere  recusaverit  sive  nutrimenta  porrexe- 
rit solidiora,  sive  subito  non  amplius  lactaverit  Si 
infantes  deinde  hydrocephalo  acuto  afficiuntur,  sive 
pneumoniam  superaverunt,  sive  dentitione  laborant, 
huic  morbo  sunt  expositi.  Cruveilhier  epidemi- 
cum hunc  morbum  observavit,  cum  febres  intermit- 
tentes et  diarrhoea  aestatis  exitu  valde  communes 
essent;  Pommer  coelo  multum  variabili  conspexit 
Symptomata  hujus  morbi,  qui  gastromalacia  appel- 
latur, sequentia  sunt: 

Diarrhoea  viridis  mucosa,  albis  floccis  inter- 
mixta, aut  obstructio  perfecta,  quae  vero  rarius  ex- 
sistit Abdomen,  ventriculi  in  regione  intumescit, 


*)  Hufeland  Journ.  Bd.  32.  St.  5.  S.  8. 

2)  Ueber  dic  gallertartige  F.rweichung  des  Magcns  und  der 
Gedarme,  a.  d.  Franz.  m.  Anmerk.  von  C.  Yogcl;  vide  etiam 
auserlesene  Abhandlung  fur  prakliscbe  Acrzle.  30r  Bd  S.  187. 

doloribus  vero  caret;  vomitus  modo  semel  interdum 
aut  bis  incidit,  modo  durat,  modo  deficit,  modo  do- 
loribus caret.  Inlantes  semper,  morbo  imo  inci- 
piente, maxime  sunt  inquieti,  interdum  etiam  tussi 
pectorisque  spiritu  ducendo  angoribus  afficiuntur. 
Facies  pallida,  oculi  conciderunt;  clamor  primo 
clarus,  lenis  fit  ejulatus;  infantes  ad  abdomen  pe- 
des tollunt,  celeriter  marcent,  in  comam  incidunt. 
Febris  increscit,  pulsus  duriusculus  et  frequens,  nun- 
quam tardus,  caput  calidum,  sitis  permagna,  quae 
saepius  omnino  non  sedari  possit.  Appetitus  defi- 
cit, coma  increscit,  in  tergo  denique  infantes  positi 
sunt  et  moriuntur.  Acuta  morbi  species  trium  di' 
erum  spatio  morte  finitur:  chronica  vero  tribus  aut 
quatuor  hebdomadibus  cessat. 

Magni  res  est  momenti,  ut  haec  gastromalacia 
ab  hydrocephalo  acuto  bene  distinguatur,  cum  sig- 
norum praecipue  exsistere  soleat  numerus  haud 
exiguus,  quae  utrique  morbo  sunt  propi  ia : febris 
quidem,  vomitus,  coma,  jactatio.  In  gasti  omalacia 
minor  comae  gradus  invenitur,  facies  et  membra 
refrigerantur,  abdomen  intumescit  (quod  symptoma 
est  gravioris  momenti).  Semper  fere  diarrhoea  con- 
tinuatur, pulsus  nunquam  rarus  neque  intermittens. 
Quae  omnia  gastromalaciam  adesse  signa  exhibent 
certiora.  Alii  vero  morbi,  helminthiasis,  succique 
gastrici  perversi  major  copia  symptomatibus,  quae 
ab  illis  alia  edantur,  faciles  a gastromalacia  distinctu 
sunt.  Cadaveris  sectione  instituta  membranae  gela- 
tinae  instar  emollitae  per  totum  imo  interdum  ven- 
triculum animadvertuntur.  Cei.  Krukenberg  con- 
tigit, ut  totius  tractus  intestinalis  malaciam  conspi- 

ceret.  Sed  succo  etiam  gastrico  talem  oriri  posse 
malaciam,  si  aegrotus  obierit,  haud  ex  animo  omit- 
tendum est,  quod  Hunterus  jam  observavit.  In 
malacia  ventriculi  membranae  saepe  rumpuntur,  quae 
vero  illi  infuerint,  in  abdominis  cavum  sunt  demissa. 
Huiusmodi  vero  foramen  in  fundo  praecipue  anim- 
advertitur. Casus  etiam  digni  sunt  memoratu,  si 
quis  optima  dum  frui  videtur  valetudine,  doloribus 
et  vomitu  subito  affectus  mox  intereat.  Qiiac  ven- 
triculus continuerit,  sectionibus  institutis,  in  abdo- 
minis cavum  demissa  sunt,  peritonitis  inde  existit 
gangraenosa,  semper  lethalis.  Tale  foramen  effec- 
tum esse  videtur  gastromalacia,  quae  partem  cir- 
cumscriptam tantummodo  affecerit.  Quid  Sto  11  et 
Santesson,  quod  antea  jam  memoratum,  descri- 
bunt, inde  exortum  esse  verisimile  videtur. 

d)  1 empore,  quo  inflammatio  duraverit,  diffe- 
rentia exhibetur,  quae  aut  chronica  est  aut  acuta, 
Si  membranam  ventriculi  corripiat  serosam,  vel  mus- 
culosam, acute  decurrit;  unde  mors  mox  oritur. 
Cum  vero  membranae  mucosae  inflammationes  ple- 
rumque chronicae  exsistant,  pluribus  annis  adesse 
possunt. 

5)  Ex  typo  inter  morbi  species  distinguitur; 
gastritis  modo  est  continua,  quod  in  acuta  praeci- 
pue evenit,  modo  remittens;  chronica  variis  perio- 
dis aegrotos  corripere  solet. 

6)  Causa  deinde  remota  discrimen  constituit. 
Morbus  noster  vulgo  sporadicus,  raro  endemicus, 
modo  idiopathicus,  modo  sympathicus.  Res  dignis- 
sima est  memoratu,  quod  una  cum  cerebri  inflam- 

2* 

mationibus,  febribusque  exanthematicis,  gastritides 
interdum  proveniant. 

7)  Simplici  forma  rarius  occurrit.  Si  violenter 
processerit,  semper  cum  febri  est  conjuncta.  Yc- 
nosis  deinde  febribus,  gastricis,  biliosis  accedere 
solet  lenta  et  chronica  ventriculi  et  intestinorum 
inflammatio.  Ulcera  in  cadaveribus  saepe  animad- 
vertuntur, quae  tenue  et  crassum  intestinum  occu- 
paverunt. Conjungitur  denique  cum  inflammationi- 
bus faucium,  omenti  atque  intestinorum. 

8)  Dynamica  denique  differentia  morbi  species 
discernit.  Slhenicam  vulgo  patefacit  indolem  acula; 
vero  semper  hoc  modo  exislit,  si  homines  praecipue 
corripiat  sanos  et  sanguine  abundantes.  Pulsus  qui- 
dem interdum  adest  oppressus  idem  atque  celer; 
extremitates  refrigerantur,  animique  deliquia  acce- 
dunt. Si  asthenia  ita  exstitisse  videtur,  quae  nervo 
sympathico  effecta  est  suppresso,  phlebotomia  vero 
facta,  subito  evanescit.  Chronica  etiam  inflamma- 
tio sthenicam  initio  patefacit  indolem.  Quamquam 
aegrotus  viribus  haud  abundat,  ad  ventriculi  legio- 
nem sanguinis  ingeritur  magna  copia,  quod  ex  animo 
haud  omittendum  est.  Chronica  vero  haec  inflam- 
matio asthenico -erethicam  postea  sibi  vindicat  na- 
turam. Quo  fit,  ut  methodus  antiphlogistica  non 
sufficial,  et  medicamenta  in  subsidium  vocanda  sint 
sedantia. 

§.  3. 

INFLAMMATIONIS  EXITUS  SEQUENTI 
MODO  DIFFERUNT. 

1)  Gastritide  dissoluta  symptomata  sensim  sen- 
simque  decrescunt.  Critica  exsistit  urina  atque  sii- 

dor,  vomitus  interdum  est  criticus  et  diarrhoea,  quae 
hepate  etiam  affecto,  imprimis  accedere  solet.  Cri- 
tica interdum  proveniunt  exanthemata:  Lichen,  ery- 
thema et  erysipelas.  Critica  interdum  etiam  existit 
ex  ano  vel  feminarum  genitalibus  haemorrhagia. 
Secundus  morbi  exitus  tunc  quidem  exspectandus 
est,  si  aegrotus  in  caeteris  sanitate  firmatur,  si  in- 
flammatio recenter  orta  staliin  agnoscitur,  neque 
vehcmenlior  incedit.  Dolores  et  vomitus  sensim 
evanescunt,  alvus  ex  norma  magis  exoneratur,  pul- 
sus liberior  redditur,  plenior  atque  mollis,  turgor 
vitalis  totum  corpus  et  faciem  praecipue  rursus 
occupat,  et  in  cule  sudor  provenit  levis  et  facile 
evaporandus.  . 

2)  Si  in  suppurationem  inflammatio  exierit,  cri- 
ses lentius  proveniunt;  symptomata  usque  ad  cer- 
tum gradum  provehuntur,  deinde  remittuntur.  Ne- 
que vero  omnino  cessant.  Pressio  semper  maxime 
molesta  in  ventriculi  remanet  regione,  febris  remittit 
sed  hecticam  gradualim  sibi  conciliat  naturam,  neque 
omnino  unquam  evanescit.  Pulsus  celerior,  frequen- 
tior  paullum  remittit,  nausea  vero,  vomitus  et  angor 
remanent.  Frigore  aegroti  concutiuntur,  sedimenti- 
que purulenti  magnam  copiam  urina  continet.  Nocte 
sudores  saepius  oriuntur,  imbocillitatem  efficientes. 
Pus  aut  in  ventriculi  existit  superficie,  aut  absces- 
sus nati  sunt.  Hoc  quidem  casu  ventriculus  perito- 
neo vulgo  concrescit,  fistulamque  generat,  quae  in 
exteriore  aperitur  abdominis  parte,  unde,  quae  ven- 
triculus contineat,  effluunt.  Per  plures  annos  rem 
ita  continuatam  esse  exempla  in  promptu  sunt  l). 

Van  Swletcn  Comment.  in  Bocrhav.  aphor.  T.  ‘2* 
pa".  150.  ct  Pteil  archiv.  4r  B<i.  S.  365. 

Si  in  ventriculum  abscessus  erumpit,  ubi  materies 
majori  aut  minori  sanguinis  copia  immixta,  quum 
vomitu  ejicitur,  tum  ano  etiam  demittitur;  eventus 
secundus  evadere  potest.  Abscessus  etiam  iterum 
ab  integro  inflammatur,  unde  recens  existit  vomica, 
quae  eodem  modo  aperitur;  quod  quidem  pluries 
imo  accidere  potest,  cum  plures  annos  vitam  aegro- 
tus degere  continuat.  Si  vero  in  abdomen  abscessus 
aperitur,  mortem  sequi  necesse  est.  Pus  etiam  in 
intestina  viam  sibi  munire  observatur  in  vicinitate 
sita,  costas  imo  arrodere,  haemorrhagias  vasis  arro- 
sis efficere  videmus.  Febrem  hecticam,  maciem, 
hydropem  morbosque  varios  oriri  conspicis.  Si  vita 
diutius  servatur,  pus  acrius  redditur,  unde  dolores 
vehementissimi,  angores,  singultus,  haemorrhagiae, 
convulsiones,  animi  deliquia,  vomitus  ichoris,  ignis 
instar  oesophagum  urentis,  inflammationes  nascun- 
tur recentes  et  malignae,  ac  denique  gangraena;  quae 
quidem  mors  omnia  sequitur. 

3)  Mullo  saepius  in  indurr.tionem  inflammatio 
transit,  quod  in  gastritide  chronica  praecipue  acci- 
dere solet.  Si  cadavera  dissecantur  terna  vel  qua- 
terna crassitie  ventriculi  parietes  intumuisse,  et  corii 
duritie  apparent;  interdum  oclupluurcrassiores,  quam 
in  statu  sano  inveniuntur.  Qui  hoc  morbo  laboret, 
miserrimam  vitam  degere  supra  exposuimus.  Majoris 
periculi  discrimen  adest,  si  in  ulcerationem  degene- 
ratio transierit;  etiamsi  homo  decem  vel  viginli 
quinque  annos  degeneratione  laboravit,  duodecim  vel 
viginli  qualuor  horarum  spatio  mors  supervenit,  simul 
atque  exulceratio  ad  summum  gradum  est  elata. 
Vas  enim  ventriculi  majus  inde  arroditur,  unde 
haemorrhagia  existit  haudquaquam  sedanda  et  le- 

thalis.  Exulceratio  in  aliis  casibus  altius  penetrat; 
ventriculi  in  loca  affecto  foraminibus  membranas 
perfodit,  unde,  quae  continet,  in  abdominis  cavum 
infundantur.  Ventris  tormina  tunc  exislunt  vehe- 
mentissima,  omnes  in  partes  diffusa,  abdomen  intu- 
mescit. Aegroti  vero  peritonitide  gangraenosa  sex 
vel  decem  horis  praeterlapsis  diem  obeunt.  Qui 
degeneratione  laborant  plurimi  aegroti  iu  exulcera- 
tionem nondum  transeunte,  summo  marasmi  gradu 
moriuntur,  cum  fame  revera  conficiantur. 

4)  Exilus  in  gangraenam  finem  rei  mox  impo- 
nit. Ventriculi  inflammationes  ad  gangraenam  ma- 
gis vulgo  inclinatae  sunt,  quam  ad  suppurationem. 
Gangraenam  vero  exstitisse  in  locis  majoribus  aut 
minoribus  maculis  nigris  variam  extensionem  exhi- 
bentibus apparuit,  unde  foraminibus  ventriculus  per- 
foderetur. Dolores  tunc  subito  remittuntur,  extre- 
mitates refrigerantur,  pulsus  exiguus  intermittens» 
animi  deliquia  superveniunt,  adest  facies  Hippo- 
crati ca  et  vita  denique  celerrime  finitur.  Si  ve- 
nenis inflammationes  excitantur,  ita  praecipue  acci- 
dere solet.  Gastromalacia  hujus  modi  degeneratio 
videtur  esse  gangraenosa. 

§•  4- 

Ventriculi  inflammationis  diagnosis  haud  raro 
adbuc  incerta  est,  ita  ut  gastritidem  adesse  tantum  su-* 
spicari  liceat.  Quibus  in  inflammatione  externa  ag- 
noscenda signis  ducimur,  si  internam  discernere 
velimus,  deficiunt;  ventriculi  tantum  functiones  om- 
nino disturbatas  esse  animadvertimus.  Quantus  vero 
adest  morborum  numerus,  qui  per  consensum  ven- 
triculum afficientes  gastritidis  speciem  prae  se  ferunt? 


Accedit,  ut  ventriculus  varios  situs  sibi  cenciliare 
possit;  ut  si  inflammationis  symptomata  non  bene 
in  oculos  incidant,  ex  aliis  corporis  conditionibus 
causam  repetendam  esse  conjicere  possimus.  Quodsi 
gastritis  cum  aliis  morbis  ita  commutetur  res  non  tam 
exigui  est  momenti  quam  in  aliis  inflammationibus 
interdum  esse  concedamus,  quoniam  gastritide  prae- 
sente in  ventriculum  plura  non  sunt  immittenda, 
quae  in  iliis  optime  adhibeantur. 

Quod  ad  dynamicam  quoque  attinet  naturam, 
fieri  potest,  ut  in  errorem  incidas.  Hic  vero  sem- 
per  symptomata  viribus  effecta  suppressis  generalia, 
qualia  sunt:  pulsus  exiguus,  facies  pallida,  frigidae 
extremitates,  exorta  gastritidis  acutae  vehementia, 
affectionibus  nunquam  congruere  localibus,  haud 
quaquam  negligendum  est;  quae  localia  enim  quo 
majorem  stheniae  gradum  patefaciant,  fallacem  as- 
theniae  speciem  illa  assumere  videmus.  Antiphlogi- 
stica  autem  methodo  adhibita,  species  illa  evanescit. 

Summi  momenti  symptoma  quodsi  cum  caetero 
corporis  statu  morboso  contuleris,  inflammationem 
nostram  agrotos  infestare,  indicat  c.ertissimum:  dolor 
est  vehementissimus,  cibis  sumptis  semper  exoriens 
vomitumque  statim  excitans.  Si  partes  ventriculo 
vicinae  inflammatione  affectae  sunt,  quae  signa  tunc 
etiam  exhibet  sibi  propria  nunquam  italieri  observatur. 

Si  in  errorem  primum  incideris,  medicaminum 
usus,  quae  in  dubio  quovis  casu  summa  adhibeas 
cautione  et  prudentia,  lucem  mox  afferet.  Qui  se- 
quuntur morbi  ventriculi  inflammatione  facile  com- 
mutantur: 

1)  Si  vermes  infantes  affligunt,  gastritidis  spe- 

ciem  exhibent  similiorem.  Vomitus,  jactatio,  ango* 
res,  dolores  colici,  somnolentia,  deliria,  oculorum 
ligor,  manus  in  abdomen  porrocti  e vermibus  tan- 
tummodo saepissime  profecta  sunt.  Multi  tamen 
casus  adsunt,  in  quibus  vermes  nequaquam  exstite- 
runt, sed  ventriculi  inflammatio  1).  Omnium  quidem 
symptomatum  connexum  accuratissime  tunc  animo 
perpendas,  abdomen  inspicias  atque  tangas  et  tunc 
infantis  sensationes  quam  diligentissime  observes. 

2)  Cholera,  cujus  variae  formae  sunt  adno- 
tandae: 

ci)  Cholera  biliosa,  sporadica,  interdum  epide- 
mica, vomitu  et  diarrhoea,  magnam  materiae  bilio- 
sae copiam  evacuantibus,  sapore  amaro,  lingua  sor- 
dida, et  muco  viridi  tenacique  obducta,  ciborum 
appetitu  plane  deleto,  sili  inexplebili,  ceterisque 
status  biliosi  signis,  facile  a gastritide  distinguitur; 
etiamsi  interdum  pressio  regionis  epigastricae  mor- 
bum comitetur. 

b')  Cholera  indica,  spasmodica,  morbus  est  epi- 
demicus. Primum  observamus  vertiginem  lenem 
vomituritionem,  denique  totius  corporis  dedolatio- 
nem  ac  diarrhoeam.  Increscente  morbo  haec  symp- 
tomata vehementiora  fiunt,  vomitus  oritur,  per  anum 
evacuatur  magna  copia,  quae  albida  et  orizae  infuso 
similis;  modo  ad  haec  symptomata  accedunt  per- 
magna anxietas,  dolores,  qui  praecipue  in  cordis 
scrobiculo  sedem  tenent.  Fere  totum  corpus  frigore 
obducitur,  extremitates  spasmis  clonicis  vexantur, 
atque  pulsus  vix  sentiri  potest.  Oculi  muco  obtecti 

f~  Sail*ant  ^serlcscne  Abhandl.  f,ir  praktischc  Aerate, 
lJr  »d.,  ct  Hufeland  Annali  d.  franz.  Litt.  2r  Bd.  S,  11. 

esse  videntur,  facies  esse  pallida  et  collapsa,  car- 
tilago nasi  est  fere  nulla.  Respiratio  gravissima, 
pulsus  est  nullus,  vomitus  et  diairlioca  desinunt, 
superficies  corporis  sudore  obtecta  fiigido,  digiti 
manus  pedisque  introrsus  vertuntur  et  marcent, 
denique  aegrotus  fere  plane  exhaustus,  plerumque 
sibi  conscius  mortem  obit.  Haud  vero  negandum 
est,  hanc  choleram  saepius  cum  gastritide  esse  con- 
junctam, ut  multae  sectiones  sufficienter  ostendunt. 

3)  Gastrospasmus,  qui  si  inflammatione  com- 
mutetur, summum  aegroto  affert  detrimentum,  oriri 
solet  rebus,  quae  in  nervos  maxime  vim  exercent, 
et  si  debilitata  est  constitutio,  causis  denique  crc- 
thismum  foventibus.  Tunc  vero  lingua  rubore  non 
obtecta,  papillae  ejus  nudae  observantur,  alvus 
vulgo  non  obstruitur,  neque  abdomine  presso  do- 
lores concipiuntur,  paullum  minuuntur;  urina  est 
spasmodica.  Quod  si  malum  longius  tempus  ad- 
fuerit, in  gastrospasmo  haudquaquam  patefiunt 
symptomata,  quae  in  gastritide  chronica  prodire 
exposuimus.  Rarius  etiam  accidere  (solet,  utgastro- 

spasmus  nobis  obveniat. 

4)  Musculorum  abdominalium  inflammatio 

omnia  inflammationi  propria  ostendit  symptomata; 
dolores  musculis  tactis  adsunt;  rubor,  tumor,  ca- 
lor animadvertuntur,  ceterum  obstructio  alvi  vo- 


milusquc  deficiunt. 

5)  Fascia  in  ventriculi  regione  superficialis 
violenti  interdum  corripitur  rheumatismo.  Vomi- 
tus alvique  obstructio  hic  etiam  desiderantur,  do- 
lores vero,  si  paries  illae  digitis  tanguntur,  vel 
loco  paullum  moventur,  aegrotum  maxime  distrahunt. 

6)  Hepatis  inflammatione  ventriculus  etiam  in- 
terdum afficitur,  dolores  vero  ventriculi  regionem 
ab  initio  excruciantes  haud  sentiuntur,  vomitus  ne- 
que doloriflcus  neque  vehemens,  pulsus  magis  exi- 
guus ac  celerior;  hepatitidis  vero  symptomata  non 
animadvertuntur,  qualia  dextri  hypochondrii  et 
humeri  sunt  dolores,  symptomata  icterica  faciei, 
oculorum,  faecum,  cutis  urinae,  quod  cum  hepatis 
cava  superficies  inflammatione  est  correpta,  prae- 
cipue observatur. 

7)  Lienis  inflammatio  chronica  cum  chronica 
gastritide  facilis  est  commutatu.  Quod  organum, 
parenchymate  crassius  inflammatione  reddito,  ma- 
xime intumescit,  unde  ventriculus  admodum  premi- 
tur, distorquetur  atque  ejus  functiones  ita  laesae 
sunt,  ut  symptomata  patefiant,  quae  etiam  gastritidi 
sunt  propria:  ut  dolores  ventriculi  regione  et  si- 
nistro praecipue  latere  concepti,  ejusdem  tumor, 
pulsatio  perpetua,  angores,  vomitus  et  alvi  obstruc- 
tio. Neque  tamen  ulla  ratio  inter  haec  sympto- 
mata invenitur  atque  lienis  inflammationem  indi- 
cantia, qualia  sunt:  ^olor  chloroticus  et  atrabilia- 
ris,  vomitus  cruentus,  haemorrhagia  ex  ano,  sapor 
in  ore  amarus  et  acidus,  sitisque  defectus.  Si 
morbus  etiam  alius  e.  g.  febris  antecesserit  inter- 
mittens, unde  placenta  febrilis  in  liene  nascitur, 
hoc  organon  affectum  esse  saepius  indicat. 

8)  Quo  ventriculi  inflammationem  cordisque 
vilia  organica  discrimine  distinguas,  interdum  haud 
facile  in  oculos  incidere  solet.  Corde  hypertro- 
phico, diaphragma  premente,  hoc  vero  ventricu- 
lum afficiente,  nausea,  ventriculi  dolores,  vomi- 

tusque  exoriri  possunt.  Si  igitur  chronica  inflam- 
matio exorta  est,  de  cordis  vitio  organico  atque  de 
hypertrophia  praecipue  cum  dilatatione  conjuncta, 
primum  cogitandum  est.  Si  vero  perpauca  tantum 
symptomata  quae  cordis  vitiis  omnino  sunt  propria, 
animo  perpendas,  discrimen  proferri  potest,  quod 
optime  quadrare  conspicies. 

Si  enim  cordis  malum  admodum  profectum  est,, 
symptomata  patefiunt,  quae  sequuntur  generalia: 
spiritus  breviter  neque  molestia  ducitur  exigua, 
pectus  oppressione  afficitur,  somniis  aegrotus  la- 
borat gravioribus  et  anxietate,  pallore  cachectico 
aut  livore  facies  obducitur,  tristitia  animus  oppres- 
sus est,  si  corpus  in  plano  cubuerit,  gravius  fertur, 
facies  atque  labia  interdum  intumuerunt,  pedum 
nascuntur  oedemata,  quae  circa  malleolos  incipiunt, 
et  in  abdomen  adscendunt;  animi  sequuntur  deli- 
quia, pulsus  justa  bonaque  caret  norma  et  regula. 
Ut  diagnosis  accurate  exhibeatur,  symptomatum 
etiam  localium,  percussionis  ope,  auscultationisque 
Laennecianae  auxilio  indagatorum,  quae  summi 
sunt  momenti,  ratio  est  habenda. 

9)  Pulmonibus  et  hepate  maxime  laborantibus, 
saepius  accidit,  ut  nimis  ventriculus  sanguine  ab- 
undet, unde  symptomata  eduntur,  ventriculi  in- 
flammationem indicantibus  similia.  Haud  vero  omit- 
tendum est,  interdum  veram  gastritidem  adesse, 
tpiae  e.  g.  in  phthisi  pulmonum  tuberculosa  nullis 
signis  praeter  vomitum  notetur  '). 

Ventriculi  inflammatio  quamvis  per  vitam  saepe 

Cfr.  Andr/il.  cliniquc  medicale.  2dc  edit.  Par.  29.  f.  H. 

difficilis  sit  agnotu,  cadavere  dissecto  in  oculos 
certe  incidere  crederes,  saepius  tamen  accidit,  ut 
fallerentur.  Magnum  ruborem  pro  inflammatorio 
facile  habebis;  qui  inde  vero  saepius  profectus  est, 
quod  mortis  momento  vasa  majora  sanguinem  in 
vasorum  systema  infuderint  capillarium,  quod  album 
alias  prae  se  fert  colorem.  Sanguinis  exigua  tan- 
tummodo interdum  animadvertuntur  exlravasala. 
Ejusmodi  rubor  in  hominibus  saepius  observatur, 
qui  apoplexia,  convulsionibus,  amputatione  instituta 
atque  strangulatione  perierunt.  In  serosis  etiam 
membranis  idem  rubor  haud  raro  conspicitur,  quem 
ex  oculta  inflammatione  originem  deduxisse  saepius 
quosdam  opinatos  esse  suspicamur.  Cadavere  secto 
rubor  igitur  solus,  adfuisse  inflammationem  haud 
quaquam  indicat,  sed  tumoris  etiam  lymphae  pla- 
sticae exsudati,  gangraenae  et  symptomatum,  quae 
per  vitam  apparuerunt,  ratio  est  habenda. 

CAPUT  II. 

AETIOLOGIA. 

Gastritis  sub  iisdem  fere  rerum  positionibus 
plerumque  oriri  solet,  quae  etiam  aliarum  partium 
inflammationi  favent,  et  diathesin  illam  phlogisti- 
cam  in  corpore  provocant;  sed  homines  praecipue 
magna  praediti  sensibililate,  qui  gastritide  corripi- 
antur, inclinati  sunt,  quam  et  in  feminis  et  infanti- 
bus saepissime  observamus.  Ventriculus  vasorum 
omnis  generis  ditissimus  et  insigni  nervorum  appa- 
ratu instructus  arctum  alit  cum  omnibus  fere  cor- 
poris partibus  functionis  commercium,  quae  legiti- 

inae  actionis  conditio  uberrimum  tamen  malorum 
fontem  sistit,  Sed  majora  adhuc  pericula  imminent 
ventriculo  per  ingesta.  Cum  tantam  causarum  co- 
piam, quae  ventriculi  inflammationem  efficere  pos- 
sint, existere  conspiciamus,  saepius  accidere  con- 
jiciendum sit.  Res  tamen  digna  est  miratu,  quod 
stomachus  tanta  ferre  potet,  quae  in  cute  ipsa  bul- 
las efficiunt;  quod  ciborum  etiam  copia  et  potuum 
quam  maxime  varia  in  organon  illud  nihil  valet 
corrumpendum.  Saepius  etiam  adest,  quo  stupea- 
mus, cum  ventriculi  spasmi  vehementissimi,  qui 
animi  deliquia,  convulsiones  et  deliria  secum  tra- 
hunt, inflammationem  nihilominus  excitare  neque- 
ant. Sunt  vero,  quae  magis  idonea,  quam  alia 
existant,  quibus  inflammatio  efficiatur,  quo  laesio- 
nes externae  epigastrii,  vulnera  et  ictus  pertinent. 
Morbi  vicinarum  partium:  herniae  incarceratae, 
aphthae  faucium  et  oesophagi  in  ventriculum  de- 
scendentes, et  inflammationes  vicinarum  partium, 
gastritidem  saepius  provocant.  Inter  ingesta  im- 
primis cibi  fermentantes  et  duriores,  cibi  et  potus 
fervidiores,  potus  frigidus,  glacies,  spirituosa  ma- 
ximum detrimentum  important.  Medicamina  acria, 
acria  emetica  et  drastica,  nimiae  doses  salis  Am- 
moniaci,  et  Kali  nitrici,  venena  denique  acria,  Ar- 
senicum, Mercurius  sublimatus  corrosivus.  Res 
acutae,  hirudines  deglutitae,  vermes  et  bilis  acris 
in  ventriculum  susceptae,  magna  succi  gastrici  per- 
versi copia,  non  minus  nominari  merentur.  Haud 
raro  gastritis  ex  aliarum  partium  laesione  proficis- 
citur, regione  epigastrica  refrigerata,  aut  balneis 
frigidis  incaute  adhibitis,  ex  cerebri  laesionibus, 

ex  ira,  per  metastases  rheumaticas,  arthriticas,  ery- 
sipelatosas,  eruptionibus  deinde  suppressis,  scabie, 
herpete;  contagiis.,  variolarum,  morbillorum,  ro- 
seolae;  haemon hagiis  suppressis,  ulceribus  et  fon- 
ticulis praepostere  sanatis,  suppressisquc  pedum 
sudoribus. 

c A P u T III. 

PROGNOSIS. 

Quoniam  ventriculus  summi  organon  est  mo- 
menti, cui  cum  caetero  corpore  intimus  nervorum 
sit  connexus,  quoniam  saepius  etiam  haudquaquam 
agnoscitur,  ne  gastritidis  prognosin  optimam  exhi- 
beas, semper  cavendum  erit. 

Forma  acuta  facilis  distinctu,  qua  de  causa, 
quamvis  magnum  semper  vitae  discrimen  secum  du- 
cat, et  quarumdam  horarum  spatio  morte  exire 
possit,  si  adesse  intelligilur,  fieri  potest  ut  tolla- 
tur. Periculum  vero  de  loco,  extensione  atque 
violentia  pendet ; causae  invitantes  corporisque  sen- 
sibilitas  in  majus  minusve  periculum  aegrotos  ad- 
ducere possunt.  Si  ostium  ventriculi  superius  aut 
inferius  inflammatio  infestaverit  violentior  proce- 
dit; si  asthenicis  febribus  succedat,  ancipiti  decursu 
exire  solet,  quae  in  gangraenam  facile  transeat. 
Chronicae  inflammationes  facile  non  agnoscuntur, 
et  quae  revertantur  inclinatae  sunt,  unde  ventri- 
culi membranarum  desorganisationi  occasionem  prae- 
bere possunt.  Violentissimae  inflammationes  vene- 
nis efficiuntur,  draslicis  eccoproticis,  ventriculi  re- 
frigeratione subito  et  violenter  factai  in  corpora. 

robusta,  vivida,  plethorica  multo  magis  agere  va- 
lent, quam  in  phlegmatica.  Si  homines  seniles, 
imbecilles,  cachectici  affecti  sunt  ne  diem  obeant, 
maxime  timendum  est.  Si  chronica  inflammatione 
degeneratio  jam  exstiterit  aegrotum  periturum  esse 
nihil  dubitandum  est,  quod  modo  marasmi  summo 
gradu,  haemorrhagia,  modo  peritonitide  acuta  vel 
gangraenosa  efficitur. 

CAPUT  IV. 

CURA, 

§.  1. 

Si  inflammationem  exstitisse  apparet,  ut  cau- 
sae quae  illam  invitaverint  nocivae,  vel  deinde 
augeant,  et  incrementum  attulerint,  removeantur, 
primum  providendum  est.  Si  ventriculus  cibo  ni- 
mis abundans,  quin  functiones  bene  perficiat,  im- 
peditur, regionem  epigastricam  frices,  fomentatio- 
nes pares  aromaticas,  irritatione  mechanica  vomi- 
tum excites,  clysteres  denique  adhibeas  antiparaly- 
ticis  paratos. 

Quod  si  res  calidiores  aegrotus  in  stomachum 
susceperit,  aquae  frigidae  magnam  bibat  copiam, 
medicamentisque  utatur  oleosis  et  mucilaginosis. 
Potu  frigidiore  in  stomachum  suscepto,  aetherem 
una  cum  tinctura  opii  medicus  adhibeat,  frictioni- 
bus utatur  aethereis,  atque  balneis  et  diaphoreticis, 
ut  cutis  functiones  quam  maxime  incitentur. 

Si  irritamenta  in  ventriculum  demissa  sunt, 
mechanica  vel  chcmica,  vomitus  exoriri  solet,  quem 

si  imbecilliorem  animadvertes,  Zinci  sulph.  gr.  X — 
XII.  praebe  faucesque  excita,  aqua  etiam  tepida, 
potusque  mucilaginosi  haudquaquam  sunt  sper- 
nendi. Si  spasmi  existunt  vehementissimi,  cataplas- 
mata ventriculo  impone  tepida  et  antispasmodica, 
fl.  Chamom.  lib.  Menth.  crisp.  vel.  piperit.  prae- 
parata. Si  vero  vomitus  admodum  vehemens  con- 
spicitur, pulverem  aerophorum  vel  opium  vel  ae- 
therem  adhibeas. 

Si  aegrotus  acidas  ederit  substantias,  solani 
pultem  tuberosi  vel  oryzae  sumat,  quibus  illa  in- 
volvantur, tluida  deinde  bibat,  ut  solvantur.  Quodsi 
venena  chemica  in  corpus  deglutita  sunt,  ut  con- 
festim  ejiciantur,  praecipue  agendum  est;  vomitus 
excitandus,  ne  vero  ventriculus  nimium  in  modum 
excitetur,  providendum  est. 

Si  humores  acidi,  bilis,  succus  gastricus  ven- 
triculo detrimentum  afferunt,  multo  potu  tenuiora 
efficias,  vel  evacuationem  augeas,  vel  pyrosin  re- 
sorbentibus mitiges  remediis.  Vomitum  nimis  ve- 
hementem inhibeas  acido  carbonico,  si  placet  se- 
quenti formula: 

R. 

Sal.  essent,  tart. 

INatr.  carbon. 

Sacch.  aibiss.  ^ 3 I - 11. 

M.  f.  p.  S.  spatio  lior.  II.  cOchl. 

minus  totum  aut  dimidium. 

Quando  cerebri  morbi  ventriculi  inflammatio 
nem  effecerunt,  illis  quidem  obveniendum  est.  In 
gastritide  rheumatica  praeter  sanguinis  emissionem 
evacuatio  per  anum  est  augenda,  Camphora  adhi- 

benda,  vesicalorium  imponas  regioni  epigastricae. 
Cum  sthcnicae  arthritidis  metastasi  morbus  invita- 
tus est,  antiphlogislicis  utaris;  si  vero  de  arthritide 
asthenica  origo  repetenda  est,  Auglus  quidam  ae- 
iherem  sulph.  remedium  esse  praedicat,  haud  sper- 
nendum, cujus  quidem  cochlear  minus  aqua  aut 
aqua  Menlh.  piperit.  immixti,  una  cum  Camphora 
sumendum  esse  testatur,  deinde  Inf.  meliss.  aut 
menth.  cum  liq.  anodyn.  simul  dari  commendat 

Suppressam  podagram  pedum  balneis  sinapi 
immixto  frictionibus  que  restituas;  si  sthenica  po- 
dagra gastritis  nata  est,  venaesectionem  primo  per- 
ficias, in  caetera  deinde  remedia  pedetentim  trans- 
eas. Haemorrhoides  et  Catameniae  suppressae  et 
cutis  exanthemata  regressa,  rursus  excitanda  sunt. 

Cum  inflammatio  ab  originis  initio  subito  suf- 
focetur, summum  adducit  periculi  discrimen,  et  sine 
ullo  detrimento  rarius  ita  amota  est,  quod  ut  liat 
causas,  quam  celerrime  amovendas  esse,  balnea 
deinde,  camphoram,  opium,  vesicatorium  ad  regio- 
nem epigastricam,  Aluminis  unaquaque  hora  gr.  IV 
porrigendum  proposuerunt. 


UT  EX  NATURA  DYN AMICA  MORBUS  CU- 
RETUR*, ALTERA  REQUIRIT  INDICATIO. 

1)  In  sthenica  gastritide  acuta,  methodus  anti- 
phlogistica  atque  adeo  interdum  plures  v enaesectio- 
nes  saepius  institutae,  sunt  adhibendae.  Quodsi 
signa  animadvertuntur  generalia,  quae  quasi  asthe- 
nicae symptomata  patefaciunt,  neque  tamen  revera 

indicant,  atque  topicae  gastritidis  molestiae  vehe- 
mentiores  procedunt: 

Sanguinis  major  copia  ad  id  temporis  momen- 
tum usque  emittenda  est,  quo  signa  illa  evanescere 
conspicitur.  In  hominibus  adultis  XVI  - XX  unciae 
sanguinis  e brachii  vena  emittantur.  Si  inflamma- 
tionem quidem  decrescere,  sed  fortiores  existerc 
observatur  exacerbationes,  ne  ad  summum  fastigium 
evehantur,  providendum  est;  qua  de  causa  phle- 
botomiam sine  ulla  mora  rursus  instituas,  nec  an- 
tequam inflammatio  decreverit,  sanguinis  fluxum  co- 
hibeas. X an  Swieten  *)  casum  memorat,  ubi  XII 
phlebotomiis  adhibitis  aegrotus  demum  in  valetu- 
dinem sit  restitutus.  Tres  vero  aut  quartuor  vulgo 
sufficiunt.  Ut  dvnamicae  autem  indolis  et  naturae 
notionem  tibi  conciliaveris  certam  et  perspicuam 
primo  videndum  est.  Hirudines  in  infantibus,  qui 
eundem  effectum  exhibeant,  sufficiunt;  quodsi  in- 
fans unum  annum  est,  II  - 111  - 1\  hirudines  regioni 
epigastricae  imponas.  Neque  in  adultis  animalia 
sunt  spernenda,  si  sanguine  c vena  emissa  dolo- 
res et  molestiae  locales  haud  remittuntur;  X-XXV 
hirudinibus  tunc  utaris.  Sunt  medicorum  quidam, 
qui  cucurbitulas,  quae  antispasmodice  agere  vale- 
ant, hirudinibus  praeferunt;  si  vero  in  auxilio  af- 
ferendo haudquaquam  morandum  est;  sive  hae- 
morrhoides aut  catameniae  sunt  suppressae,  hiru- 
dines sunt  potiores. 

In  gastritide  sthenica  et  acuta  phlebotomia  et 
hirudines  primas  partes  obtinent.  Antiphlogistica 

in  corpus  suscepta  aegrotus  raro  ferre  potest.  Kali 
nitricum,  sal  Aminoniac.,  Oxymel  etc.  morbum  efficiunt 
pejorem,  vomitumque  semper  excitant  vehementis- 
simum.  Medici  quidam  K.ali  nitricum  aqua  ne  ir- 
ritet solutum,  porrigendum  esse  arbitrantur,  cum 
vero  semper  excitet  et  rursus  ejiciatur,  nihil  magni 
certe  efficere  potest.  Ne  tamen  vomitum  violen- 
tiorem aethere  et  tinct.  Cinnam,  sedare  coneris, 
maximopere  tibi  cavendum  est;  inflammatione  enim 
inde  aucta  gangraena  facile  invitari  potest.  Incita- 
mentis omnibus  a stomacho  remotis  remedia  emol- 
lientia et  quavis  excitatione  adhibeas  carentia, 
unde  violentiores  ventriculi  actiones  mitigentur, 
quae  quidem  parva  praebeas  dosi  atque  frigida. 
Lacte  e.  g.  utaris,  emulsione  amygd.  dulc.,  sem. 
lini,  solutione  gumm.  arab.,  decoctis  emollientibus 
et  sedantibus,  una  cum  extr.  opii  aquos.,  vel  oleo 
amygd.  dulc.,  succ.  cilr.  cum  syr.  diacod.,  einulsio- 
nibus  oleosis,  quibus  postea  camphora  conjungenda 
est.  Quae  vero  omnia,  si  vomitum  augeant,  non  am- 
plius porrigas;  aegrotus  tunc  balneis  et  clysteri- 
bus nutriatur. 

Saillant  remedia  quaedam  in  imfantum  gastri- 
tidem  praecipue  valere  animadvertit:  praesertim  aq. 
Portui.,  cujus  majus  cochlear  unaquaque  hora  dan- 
dum est;  et  succ.  sonchi,  quem  Baglivi  jam  com- 
mendaverat. Aquae  etiam  frigidae  copia  magna 
est  bibenda,  quae  ventriculum  sedet  atque  sudores 
efficiat  criticos.  Aqua  Lactuc.  sat.  destill.  cum  fri- 
geret, tum  etiam  mitiget. 

Remedia  in  externo  corpore  adhibenda,  quae 
sequuntur,  commendanda  sunt:  fomentationes  et 

cataplasmata  calida  ct  emollientia:  cicut.,  hyosc. 
cum  lacte  praeparata;  frictiones  oleo  Chamora.  et 
Hyosc.,  instituendae,  linim.  volatile  deinde  cum 
opio.  Quibus  omnibus  tunc  utaris,  si  sufficientem 
emiseris  sanguinis  copiam.  Si  IV  aut  VI  hora  prae- 
terlapsa est,  neque  dolores  et  molestiae  remittun- 
tur, cum  vasa  nihilominus  sanguifera  affatim  sunt 
evacuata,  magnum  secundo  successu  adhibebis  can- 
tharidum emplastrum;  cum  aegroto  celerrime  sub- 
veniendum est,  regioni  epigastricae  sinapismum  ap- 
plices. Ne  vero  vehementiores  afferas  dolores, 
bene  providendum  est:  quia  regio  epigastrica  ma- 
xime sensibilis  curam  ferre  localem  omnino  ne- 
queat. Clysteres  nunquam  negligendi,  qui  cum 
faeces  ex  intestino  crasso  amoveant,  multo  aegro- 
tum sublevent,  in  abdomine  deinde  sanguinis  cir- 
culationem augent  et  denique  aegrotum  nutriunt. 
Lenibus  tamen  solummodo  utendum  est,  cremore 
avenaceo,  e.  g.  ct  mucilagine  hordei,  decocto  al- 
thaeae una  cum  multo  oleo  lini  praeparatis;  si 
vero  excitent,  multum  detrimenti  afferunt.  Si  aqua 
tepida  pedes  laventur,  sive  in  balneum  totum  cor- 
pus immittatur,  curam  ita  institutam  optime  succes- 
sisse, observatum  est.  Cum  vero  doloribus  aegro- 
tus inde  distrahatur,  rarius  remedia  externa  sunt 
adhibenda. 

Sthenia  hoc  modo  remota  et  magna  sensibili- 
tate  ventriculi  relicta  opium,  extr.  hyosc.  acid.  bo- 
russ.  porrigas,  quo  vomitus  inhibeatur;  quodsi  eji- 
ciatur, usque  ad  id  tempus  dare  continues,  quo 
corpore  remanebit.  Regionem  epigastricam  fomen- 
tes linet,  opii  croc.  aut  opio  salivae  immixto  cx 

Brerae  methodo.  Ante  somnum  aegrotus  etiam  su- 
mere potest  tinct.  opii  simpl.  gr.  XV.,  post  pulveres 
aerophoros  susceptos,  mane  porrigas  inf.  fl.  samb.; 
per  diem  clysteres  laxantes  adhibeas.  Si  aegrotus 
hanc  tincturam  vomitu  ejiciat,  sumat  opii  gr.  I.  et 
calom.  gr.  1.  pilularum  forma. 

2)  GASTRITIS  ASTHENICA  CUM  ERETHISMO. 

1.  Saepius  accidit,  ut  astheniam  gastritides 
chronicae  indolem  patefaciant,  atque  simul  magna 
ad  ventriculum  congestio  existat.  In  hominibus 
robustis  sanguinis  X - XII  unciae  tunc  emittendae 
sunt;  hirudines  regioni  epigastricae  applicandae, 
saepius  indicantur;  salia  eodem  tempore  aegroto 
porrigas,  anglicum,  vel  Glauberi  et  aquas  praebeas 
minerales,  ut  e.  g.  aquam  Seydschiitzianam,  Piilnaicam, 
unde  alvi  dejectiones  semel  aut  bis  per  diem  ex- 
istant.  Lenia  deinde  des  antiphlogistica,  Calorael, 
sal  ammoniacum.  Si  inflammatio  chronica  haud  vio- 
lenter procedit,  extracta  adhibenda  sunt  mucilagi- 
nosa  et  amara,  taraxaci  vel  graminis  ect.  Bonum 
tamen  regimen,  quod  summi  sit  momenti,  haudqua- 
quain  negligendum.  Per  hebdomades,  menses,  an- 
nos imo  aegroti  fluida  tantum  suscipiant,  cibosque 
blandos  et  facile  digerendos:  lac  et  quod  fluidum 
inde  diverso  modo  praeparatum,  ut  lac  ebutyra- 
tum,  serum  laciis  dulce,  jus  gallinaceum  et  colum- 
bare. Circa  curae  finem  graviori  victu  fruantur, 
sed  quam  maxime  sibi  temperent.  Praecipue  ca- 
veant, ne  cibos  et  potus  sumant,  difficiles  digestu 
et  incitantes,  Eibialia  gerant  lana  texta,  tuuicaque 

vestiantur  lanea;  quoniam  si  cutis  secretioni  impe- 
dimentum quoddam  obstat,  summum  inde  oflertur 
detrimentum.  Cura  liaec  lenis  antiphlogistica  sym- 
ptomata quidem  mitigat,  malum  ipsum  vero  non 
omnino  removetur,  quum  magnam  ventriculus  sibi 
servet  sensibilitatem.  Pulveres  porrigas  sequentes: 
R. 

4 

Magister.  Bismuth.  gr.  II. 

Ammon.  carb.  gr.  1. 

Opii  pur.  gr.  -J-. 

Saccb.  albiss.  gr.  XIT. 

M.  f.  p.  dispens.  lal.  dos.  Mo.  Xll. 

S.  ter  aut  quater  per  diem  pulv.  suma- 
tur I. 

Sunt  medici,  qui  hepar  sulphuris  hic  commen- 
dant et  cxtr.  Cicut.  Bellad.  Lacfuc.  viros.,  aq.lauroc., 
asa  foet.  etc.  Remedia  externum  quibus  irritabilitas 
minuatur,  sequentia  adhibeas:  balnea  tepida,  sim- 
plicia vel  aromatica,  frictiones  linim.  vo!.,  campb. 
et  opii  vel  ung.  mercur.  instituendae.  Aegrotus  eo- 
dem tempore  multum  ambulet  vel  equitet. 

2)  Aliis  in  casibus  asthenia  e sthenia  pullulat. 
Ut  sensibilitas  ventriculi  removeatur  Bismuthum  est 
sumendum,  vesicatoria,  sinapismi  externo  corpori 
imponendi. 

3)  Gastritis  magis  asthenica  jam  initio  proce- 
dit, cum  magna  totum  corpus  afficiatur  asthenia. 
Febris  bene  agnoscatur  et  curetur.  Hae  quidem 
gastritides  saepius  vehementiores  existunt.  X enae- 
sectionem  tunc  adhibeas  modicam,  hirudines  a PPK- 
ces,  sal  ammoniacum,  dosin  tart.  tart.  exiguam , ca- 
lomel  porrigas,  ne  aegrotus  alvum  nimis  purget,  sed 

ler  aut  quater  materiem  pulti  similem  emittat.  Paullo 
post  asthenia  per  totum  tractum  intestinalem  exten- 
ditur, ventriculus  tunc  est  admodum  affectus,  sitis 
est  vehemens ; febres  indolem  gastricam  et  bilio- 
sam fere  semper  patefaciunt.  Praebeantur  nunc  aq. 
oxymuriat.  £ II.  cum  aq.  destill.  5 IV.  lior.  II.  cocld. 
majus;  interdum  etiam  inf.  ipecac.  5 VI.  praeparati 
ex  5B.  hor.  II.  cochl.  majus  haud  parum  conducit. 
Abdomen  emplastro  obtegatur  de  Galb.  croc.  aut 
empl.  hyosc.  Circa  diem  X.  aut  XIV.  asthenia 
vulgo  maxime  increscit;  faciem  aegrotus  exhibet 
stupidam,  delirium,  sopor  etc.  existunt.  Incitamenta 
tunc  adhibenda  sunt  interna;  inf.  Valer.  Angel.  Ar- 
nic.  adde  liq.  corn.  cerv.  succ.  Fomentationes  fri- 
gidae capiti,  sinapismi  suris  applicentur.  Si  diar- 
rhoea nimis  angetur,  praebeas  Columb.  Cascar.  rad, 
Arnic.  cum  parva  dosi  opii.  Quae  medicamenta  ad- 
hibere perges  usque  ad  id  temporis  momentum,  quo 
aegrotum  convalescere  apparuit.  Quod  si  tardius 
Iit,  medicamenta  porrigantur  amara.  Per  morbi  de- 
cursum aegrotos  erethicos  fieri  saepissime  observa- 
tur. Crisis  cule  non  effici  potest,  qua  de  causa 
balnea  tepida  et  aromatica  in  auxilium  sunt  vocanda. 
Idem  balneum,  si  aegrotus  valde  torpidus  est,  adhi- 
beatur, cui  quidem  tres  aut  quatuor  aquae  frigidae 
situlas  supra  caput  infundi  jubeas.  Si  febris  cum 
hysteria  conjungitur,  Valer.  Mosch.  Castor,  praeterea 
porrigatur.  Si  rheumatismum  simul  adesse  animad- 
vertas camph.  utaris  et  vesicatorio.  Asthenica  haec 
inflammatio  in  summi  interdum  vitam  adducit  peri- 
culi discrimen;  aegroti  vomitu  omnia  ejiciunt,  ve- 
hementia doloris  increscit,  gangraena  imminet. 

Cei.  Krukenberg  hanc  curam  tunc  instituendam 
esse  proponit:  regionem  epigastricam  frigidissimis 
tegas  fomentis,  aquam,  quae  bibatur,  des  frigidam, 
clysteres  denique  frigidos  adhibeas,  ut  erethismum 
mitiges  et  criticum  efficias  sudorem. 

III.  Si  gastritis  naturam  exhibet  paralyticam, 
sine  mora  transit  in  gangraenam.  Fortiorum  hinc 
incitamentorum  periculum  facias. 

§.  3. 

TERTIA  GASTRITIDIS  CURATIONIS  INDICA- 
TIO A MORBI  PENDET  DIVERSIS  EXITIBUS. 

Resolutionem  adjuves  opio  una  cum  camphora, 
sinapismis  regioni  epigastricae  impositis,  inf.  valer. 
pedum  lavationibus,  regimine  diaphoretica.  Cum 
aegrotus  convaluerit  inclinatus  est,  cui  alvus  ob- 
struatur, lenibus  igitur  clysteribus  obveniendum. 
Sensibilitate  relicta,  unde  vomitus,  cardialgia  existat, 
aegrotus  in  locis  ambulet  aeri  salubri  expositis, 
lene  ac  frigidum  regimen  agat,  aquam  bibat  frigi- 
dam Selteri,  vino  et  aqua  frigida  abdomen  lavet. 
FI.  Zinci  sumat  cum  mag.  Bismuth.  et  opio,  bi- 
bat inf.  Millef.  denique  Chin.  inf.  frigidum. 

Si  suppuratio  exstiterit,  nihil  agere  nequeas, 
nisi  detrimento  obvenias  futuro.  Rebus  emollienti- 
bus in  externo  corpore  adhibitis,  et  in  stomachum 
assumtis  nutrimentis  blandissimis,  quae  vel  minimam 
requirant  ventriculi  actionem,  et  parva  copia  rarius 
porrectae,  ne  excitamenta  de  integro  agant,  provi- 
detur; et  ut  abscessus  in  stomachum  erumpat,  effi- 
citur. Quodsi  factum  est  eodem  modo  cura  couti- 

nuetur.  Aegroto  lac  porrigatur,  jus  carne  praepa- 
ratum, ova  obiter  cocta,  aqua  Selteri  meile  inter- 
mixta ac  denique  inf.  Chin.  aquos.  Si  vomitu  om- 
nia rursus  ejiciuntur,  clysteribus  nutriatur.  Absces- 
sus interdum  externo  corpore  erumpit,  ubi  longiore 
tempore  aogrotus  vitam  degere  potest.  Res  summi 
est  momenti,  ut  optimum  semper  servetur  regimen, 
modice  corpus  moveatur,  et  ut  purae  adhibeantur 
fasciae. 

Si  ventriculus  induraverit  arte  nihil  agere  pos- 
sumus, nisi  detrimento  obveniamus,  summum  vero 
damnum  afferre  queamus.  In  omnibus  ventriculi 
desorganisationibus:  gastromalacia,  membranae  mu- 
cosae aliarumque  perforatione,  carcinomate  etc.,  ad 
id  spectandum  est,  ut  diaeta  blanda  molestiae  ab 
aegroto  perceptae  amoveantur,  et  ut  vita,  quantum 
fieri  potest,  integra  servetur.  Si  obstructio  adest, 
salia  dentur  laxantia  simul  cum  extr.  tarax.,  gram% 
chelidon.,  sapon.  Serum  lactis  diaetetice  adhibitum 
hic  praecipue  commendandum  est,  cicut.  interdum, 
bellad.,  aq.  lauroc.  et  opium  molestias  minuunt.  In 
carcinomate  jus  adhibeatur  Daucis  carotis  praepa- 
ratura, res  mucilaginosae,  aquae  Selteri  et  Fachin- 
gensis  lacti  immixtae,  clysmata  nutrientia  et  vires 
aegroti  augentia,  unde  etiamsi  auxilium  rarius  affe- 
ratur, ichoris  acrimonia  tamen  imminuta,  nihilomi- 
nus aegroto  quodammodo  conducas.  Hisce  fere 
omnibus  in  casibus,  ut  dolores  vehementissimi  paul- 
lulum  remittantur  extr.  opii  aquos.  denique  in  sub- 
sidium vocandum  est. 


VITA. 


Ego  Ludo  vicus  Herbers  anno  MDCCCVII.  die 
Maji  XXVIII.,  Iserloliniae,  Guestphaliae  oppido  natus 
sum,  parentibus  Francisco  Hermanno  Herbers 
atque  Amalia  Herbers,  ex  stirpe  Winckel- 
haus,  quos  adhuc  superstites  pia  mente  veneror. 
Addictus  sum  confessioni  Lutheranae.  Primis  litte- 
rarum elementis  in  schola  Iserlohniensi  imbutus, 
gymnasium  Hammonense  petii,  ibique  per  annos  IV. 
et  dimidium  commoratus  examineque  pro  maturitate 
rite  absoluto,  anno  hujus  saeculi  XXVII.  ad  acade- 
miam  Rhenanam  Bonnensem  me  contuli,  et  a Rectore 
Magnifico  Cei.  Nitzsch  in  numerum  civium  acade- 
micorum  receptus , ordinis  medicorum  Decano  Cei. 
Harlefs  nomen  professus  sum.  Per  tres  annos 
hisce  interfui  praelectionibus: 

De  Logice  111.  van  Calher. 

- Psychologia  111.  Brandis. 

- Chemia  111.  Bischoff. 

- Physica  111.  de  Miinchow. 

- Mineralogia  111.  Noeggerath. 

- Zoologia  111.  Goldfufs. 

- Botanice  III.  Ne  es  ab  Esenbech, 

Anatomiam  tam  generalem  quam  specialem  et 
Physiologiam  mihi  tradiderunt  Cei.  May  er;  anato- 
miam generalem  et  osteologiam  Cei.  Web  er.  Nec 
minus  Cei.  Mayer  et  Weber  duces  mihi  erant  in 
dissecandis  cadaveribus.  Pathologiam  generalem  et 
semioticen  me  docuit  Cei.  M ii  11  er;  materiam  medi- 
cam, pathologiam  et  therapiam  specialem  Cei.  Har- 
lefs;  artem  formulas  medicas  conscribendi  Cei. 
E.  Bisehoff.  Anthropologiam,  therapiam  genera- 
lem et  specialem,  toxicologiam  et  morbos  psychicos 
Cei.  Nasse;  morbos  mulierum  Cei.  Naumann; 
chirurgiam,  operationes  chirurgicas  et  instrumenta 
ad  illas  idonea  Cei.  a Walther;  artem  obstetriciam 
atque  instrumenta  obstetricia  Cei.  I(  ilian.  Praeterea 
clinicum  medicum  pathologicum  duce  Nasse,  et 
clinicum  chirurgicum  et  ophthalmicum  duce  Hili  an 
per  annum  dimidium  frequentavi. 

Anno  denique  MDCCCXXX.  ad  academiam 
Hallensem  me  contuli;  et  a Cei.  Gruber  t.  t. 
Rectore  civium  academicorum  numero  adscriptus 
hasce  frequentavi  praelectiones:  Cei.  Kruhenberg 
de  pathologia  et  therapia  morborum  systematis  gas- 
trici, uropoetici,  organorum  sexus,  medullae  spinalis, 
cerebri,  organorum  sensus,  et  externi  et  interni. 
Per  annum  dimidium  in  clinico  medico  Cei.  Kru- 
henberg, in  clinico  chirurgico  Cei.  Wutzer  duces 
mihi  fuerunt. 

Deinde  tempore  paschali  ad  hanc  almam  musa- 
rum  sedem  me  contuli,  ubi  a Rectore  Magnifico 
Cei.  Boechh  civis  academicus  receptus  et  a Decano 
Cei.  Ilufeland  in  album  medicum  relatus  sum. 
Ilie  hasct*  scholas  frequentavi:  clinicum  chirurgicum 


apud  Cei.  Rust,  medicum  apud  Cei.  Wolff.  Oui- 
bus  omnibus  praeceptoribus  optimis  et  de  me  exi- 
mie meritis,  gratissimum,  quem  iis  semper  habebo, 
animum  testificor. 

Jam  vero  tentaminibus  philosophico  et  medico 
idemque  examine  rigoroso  coram  gratioso  medico- 
rum ordine  absolutis,  spero,  fore  ut  dissertatione 
et  thesibus  publice  defensis  summi  in  medicina  et 
chirurgia  honores  in  me  conferantur. 


THESES  DEFENDENDAE. 


i. 

Corporis  jiostvi  systemata  quo  sublimiori  gaudent 
vitae  gradu , eo  rarius  inflammatione  corripiuntur. 

II. 

In  generationis  processu  spcrma  virile  materia  sua 
agere , difficile  probatur. 

III. 

In  curandis  plurimis  morbis  diaeta  medicaminibus 
efficacior  est . 


IV. 

Helminthiasis  non  est  morbus , sed  morbi  symptoma. 

V. 

Gaslropasmus  est  morbus  rarissimus. 

VI. 

Tracheotomia  in  angina  membranacea  operatio  valde 
ambigua , rejicienda. 


* 

